Tirsdag slo kontroll- og konstitusjonskomiteen på Stortinget fast at kongefamiliens private utgifter skal dekkes av apanasjen og ikke hoffets midler til drift og vedlikehold av private eiendommer.
– Vi er opptatt av å ha en god og omforent forståelse med bevilgende myndigheter om forutsetningene for bruken av våre midler, sier hoffsjef Gry Mølleskog i en kommentar onsdag.
– Vi forholder oss til Stortingets forutsetninger for bevilgningene, og vil nå gå i videre dialog om den konkrete oppfølgingen med Kommunal- og moderniseringsdepartementet, sier Mølleskog videre.
Det var Dagbladet som avdekket at kong Harald og kronprins Haakon har latt hoffet dekke millioner av kroner i lønn til drift, vedlikehold og vaktmesterarbeider på sine sju private eiendommer. (©NTB)